Sajtóközlemény

A Karcagi általános iskola és alapfokú művészeti iskola kováts mihály általános iskolai tagintézményének infrastrukturális fejlesztése – EFOP-4.1.2-17-2017-00024

**A Karcagi Tankerületi Központ sikeresen pályázott az Emberi Erőforrás Fejlesztési Operatív Program keretében a Karcagi Általános Iskola és Alapfokú Művészeti Iskola Kováts Mihály Általános Iskolai Tagintézményének infrastrukturális fejlesztésére. A Magyar Állam és az Európai Unió támogatásával 468,045 millió forintból újulhat meg az érintett köznevelési intézmény.**

A 2018. december 31-ig megvalósuló fejlesztés révén egy olyan minőségi és befogadó oktatási környezet kerül kialakításra, ahol három település felső tagozatos diákjai a modern kor elvárásainak megfelelő nevelésben-oktatásban részesülhetnek. A projekt nemcsak a diákok életét befolyásolja pozitívan, de a pedagógusok számára is megteremti a méltányos oktatási feltételeket. A beruházás során kapacitás bővítéssel (ráépítés) magyar és egy vizuális nevelés/képzőművészet szaktanterem kiszolgálóhelyiségekkel együtt illetve két korszerű fejlesztő terem kerül kialakításra. Az ellátandó tanulói létszámnak megfelelő számú, korszerűen felszerelt tanterem kialakítása mellett nyelvi labor, természettudományos szaktanterem közösségi terek és vizesblokkok is ki- és átalakításra kerülnek. Megvalósul továbbá az iskola fizikai és infokommunikációs akadálymenetesítése. Az épület üzemeltetésének költséghatékonyabbá tételét energetikai beruházások, nyílászárócsere, hőszigetelés és fűtéskorszerűsítés segíti. A magas színvonalú humánerőforrás munkájának támogatását szolgáló taneszközbeszerzések és iskolabútor beszerzések is megvalósulnak a pályázat keretein belül.